stanford-oval/wikipedia huggingface dataset:
אגדות ילדים
פרקי הסדרה

כל פרק בסדרה מציג סיפור אגדה שונה, מרגש ומהנה לילדים ולכל המשפחה. האגדות שמוצגות בסדרה:
החתול במגפיים
כיפה אדומה
שלושה חזירונים קטנים
הברווזון המכוער
הזאב ושבעת הגדיים
היפהפייה הנרדמת
שלגיה ושבעת הגמדים
סינדרלה
הקוסם מארץ עוץ
השטיח המעופף
עלי באבא וארבעים השודדים
כושי סמבו
בת הים הקטנה
הסנדלר והגמדים
המדבבים בעברית

במאי ומפיק הדיבוב של הגרסה העברית היה יעקב שם טוב.
קובי מידן - קריינות
אסף כחולי
גני תמיר
לימור רוזנר מוג'ה
עינת בן ישראל
רונית כץ
שמעון כהן
הפצה

הסדרה הופצה במקור בשנת 1986 על ידי סבן אנטרטיינמנט ב-5 קלטות בתקן VHS. העיתון הבריטי "דיילי מירור" הפיץ את הפרקים של "שלושה חזירונים קטנים" ו"עלי באבא וארבעים השודדים" ב-DVD כחלק מקידום המכירות של העיתון. בשנת 2006, Digiview Entertainment הפיצה את הפרק של "הקוסם מארץ עוץ" כחלק מהסדרה "Cartoon Craze".
בישראל הסדרה הופצה לראשונה בדיבוב לעברית בקלטות בתקן VHS, ולאחר מכן בשנת 1991 שודרה בערוץ הילדים.
מוזיקה

המוזיקה נכתבה על ידי חיים סבן ושוקי לוי. רוב המוזיקה של הסדרה נמצאת גם בסדרת הטלוויזיה "אגדות האחים גרים".
ראו גם

אגדות האחים גרים (אנימה)
דרגון בול סופר

| --- | --- |
 
Doragon Bōru Sūpā
 סוגה:  הרפתקאות פנטזיה אמנויות לחימה
 יוצר:  אקירה טוריאמה (2015-2024)

 מאנגה
 יוצר:  אקירה טוריאמה (2015-2024)
 מאייר:  טויוטארו
 הוצאה:  יפן Shueisha
 התפרסם לראשונה במגזין:  V Jump
 קהל יעד:  שונן
 תקופת הפרסום המקורית:  20 בינואר 2015 – רץ
 מספר הכרכים שהתפרסמו:  23

 אנימה
 אורך פרק:  23/24 דקות
 במאי:  קימיטושי צ'יוקה מוריו האטאנו קוהיי האטאנו טאצויה נאגאמינה ריוטה נאקאמורה
 אולפני אנימציה:  טואי אנימציה
 רשת שידור:  יפן פוג'י טי וי ישראל ניקלודיאון 2016-2018 ישראל ערוץ ג'וניור החל מ-2024 ארצות הברית Adult Swim
 מדבבים בשפה העברית:  צוות הדיבוב מקורי:  אבי מאיר וענונו   עמי מנדלמן   יורם יוספסברג צביקה שוורצברג אורי הר-לב גדי לוי גיורא קנת אורלי קטן מייה קדוש עינת אזולאי יהויכין פרידלנדר דור צויגנבום יסמין עיון מיכה אוזין סליאן אלון שר יפעת זנדני צפריר אייל ליטווין דב רייזר שמחה ברבירו דן שצברג ניר פרץ לין כהן גילן שחף לירון ברנס נעה קשפיצקי אורי זלצמן יהונתן מגון אורנה כץ דדי זהר טליה ברקאי חנן רוזן מירון אהרונוביץ' ליאור קטן אלי לולאי רני אלון מאור אליעזר דניאלה מור דור סרוגו אורלי תגר איתי ברקאי   צוות הדיבוב המחודש: אבי מאיר וענונו   אורי הר-לב  מירב בן שטרית   דן קיזלר   דדי זהר   סער בדישי   אליעזר וייס   רנן מטלון   עמית יוסוביץ   גדי לוי   יובל שלו   שיראז אלישע   נעמה שטרית   פז פרל   צחי כהן   דניאל מגוון   אלעד סמוכה   שרון שחל   קובי ליקורמן   גיא זיידמן   תור אוח   יובל בינדר   נועה לפידות   דניאלה מור
 תקופת שידור מקורית:  5 ביולי 2015 – 25 במרץ 2018
 מספר הפרקים:  131
דרגוֹן בּוֹל סוּפֶּר (ביפנית: ドラゴンボール超, באנגלית: Dragon Ball Super) היא סדרת אנימה טלוויזיונית ומאנגה יפנית, המופקת על ידי חברת טואי אנימציה. זוהי הסדרה השלישית בזיכיון דרגון בול, המבוסס על המאנגה שכתב אקירה טוריאמה, ומהווה המשכון ישיר של הסדרה השנייה בזיכיון, "דרגון בול Z".
סאגות

ביפן ובארצות הברית שודרו 131 הפרקים הראשונים בסדרה מדי שבוע ברציפות בשנים 2015–2018 וללא הפסקה ברצף השידור. בהתאם לחומר פרסומי שהופץ על ידי חברת טואי אנימציה, פרקים אלו מחולקים לחמש סאגות כשבכל אחת מהן מיקוד בעלילת משנה אחרת. שתי הסאגות הראשונות בסדרה מספרות מחדש את אירועי הסרטים "דרגון בול Z: קרב האלים" ו"דרגון בול Z: תחייתו של פריזה".
פרקי המאנגה שנכתבו על ידי טוריאמה ואוירו על ידי טויוטארו שוחררו במקביל לאנימה, בקצב של פרק אחד לחודש. קצב השחרור של פרקי המאנגה גרם ליצירת מספר פרקי פילר שרובם שודרו לאחר סיום סאגת טראנקס העתידי, על מנת לאפשר לטויוטארו "להדביק" את הקצב. בנוסף לכך, אירועים מסוימים בעלילה מתוארים במאנגה בצורה שונה מאשר באנימה.
| סאגה | סאגה | סאגה | צ'אפטרים במאנגה | זמני ריצה | פרקים מקבילים באנימה | תאריכי שידור (יפן)> שודרה לראשונה | תאריכי שידור (יפן)> שודרה לאחרונה | תאריכי שידור (ארצות הברית)> שודרה לראשונה | תאריכי שידור (ארצות הברית)> שודרה לאחרונה |
| --- | --- | --- | --- | --- | --- | --- | --- | --- | --- |
|  | 1 | קרב האלים | 1-4 | 20 ביוני 2015 - 19 בספטמבר 2015 | 18 (1–18) | 5 ביולי 2015 | 8 בנובמבר 2015 | 7 בינואר 2017 | 13 במאי 2017 |
|  | 2 | תחייתו של פריזה | יצא כמאנגה נפרדת סמוך ליציאת הסרט "דרגון בול Z: תחייתו של פריזה" | יצא כמאנגה נפרדת סמוך ליציאת הסרט "דרגון בול Z: תחייתו של פריזה" | 9 (19–27) | 15 בנובמבר 2015 | 17 בינואר 2016 | 20 במאי 2017 | 29 ביולי 2017 |
|  | 3 | יקום 6 | 5-13 | 21 באוקטובר 2015 - 21 ביוני 2016 | 19 (28–46) | 24 בינואר 2016 | 5 ביוני 2016 | 5 באוגוסט 2017 | 13 בינואר 2018 |
|  | 4 | טראנקס העתידי | 14-26 (+פרק בונוס) | 21 ביולי 2016 - 22 ביולי 2017 | 30 (47–76) | 12 ביוני 2016 | 29 בינואר 2017 | 20 בינואר 2018 | 18 באוגוסט 2018 |
|  | 5 | טורניר העוצמה | 27-42 | 21 באוגוסט 2017 - 20 בנובמבר 2018 | 55 (77–131) | 5 בפברואר 2017 | 25 במרץ 2018 | 25 באוגוסט 2018 | 5 באוקטובר 2019 |
|  | 6 | אסיר הפטרול הגלקטי | 43-67 | 20 בדצמבר 2018 - 20 בדצמבר 2020 |  |  |  |  |  |
|  | 7 | גראנולה השורד | 67-87 | 20 בדצמבר 2020 - 20 באוגוסט 2022 |  |  |  |  |  |
|  | 8 | סופר הירו | 88-103 | 21 בדצמבר 2022 - 20 במרץ 2024 | הסרט דרגון בול סופר: סופר הירו | 11 ביוני 2022 | _ | 19 באוגוסט 2022 | _ |
עלילה > סאגת קרב האלים - אל ההרס בירוס

ארבע שנים לאחר תבוסתו של קיד בו, כדור הארץ שב לסדרו. בעוד גוקו החל לעבוד כחוואי כדי לפרנס את משפחתו. חבריו גם כן חיים חיי שלווה. עם זאת, מופיע כעת איום חדש על הפלנטה בצורתו של בירוס, אל ההרס, בהיותו הישות האימתנית ביותר ביקום כולו. לאחר שהתעורר מעשרות שנים של שינה, מיידע בירוס את עוזרו ומורה דרכו, המלאך וויס, שהוא נחוש להילחם בלוחם האגדי הנודע בכינוי "סופר סאיין אל" (超サイヤ人ゴッド, סוּפַּה סַאִייַה-גִ'ין גוֹדּוֹ) בעודו מאיים להשמיד את כדור הארץ אם הלוחם האגדי יפסיד לו. כדי להגן על כדור הארץ, גוקו משנה את צורתו לסופר סאיין אל, תוך שימוש בכוחם של 5 סופר סאיינים - מקיטה, סון גוהאן, גוטן, טראנקס ופאן (בהיותה עובר ברחמה של אמה, וידל). גוקו מציג כמות אדירה של כוח, אשר מספיקה כדי להרשים את בירוס ואפילו להגיע לבערך 70 אחוז מהכוח של בירוס, אף על פי שגוקו הפסיד לו - בירוס מחליט לחוס על הפלנטה.
עלילה > סאגת תחייתו של פריזה

סאגה זו הופקה עבור האנימה בלבד, ואינה קיימת במאנגה.
בעוד גוקו ו-וג'יטה עוזבים יחד עם בירוס ו-וויס כדי להתאמן במשך שנה, מספר שורדים מצבאו של פריזה מגיעים לכדור הארץ כדי לחפש את כדורי הדרגון בול ובעזרתם להקים לתחייה את פריזה. מספר חודשים לאחר שחזר לחיים והתאמן, פריזה מארגן את כוחותיו וחוזר כדי לנקום בגוקו. אף על פי שהצליח לשנות את צורתו לצורה חדשה בשם "גולדן פריזה", פריזה מובס על ידי גוקו ו-ווג'יטה לאחר ששניהם הגיעו לשליטה בצורת "סופר סאיין בלו" לאחר שובם מהאימונים אצל בירוס ו-וויס. כנקמה אחרונה לפני מותו, פריזה מפוצץ את כדור הארץ. עם זאת, בעוד וויס מנצל את יכולתו לחזור בזמן ולשנות את רצף האירועים - גוקו מחסל את פריזה לפני שמספיק לבצע את אותה פעולה. ומציל את כדור הארץ ביד פריזה
עלילה > סאגת יקום 6

שאמפה, אחיו של בירוס ואל ההרס של יקום מספר 6 משכנע את בירוס לקיים טורניר לחימה בין הלוחמים הטובים ביותר מהיקומים שלהם. וויס חושף לגוקו וחבריו שישנם שנים עשר יקומים בסך הכול, כשהיקום שלהם הוא יקום מספר 7. שאמפה מגלה גם שהפרס על זכייה בטורניר יהיה כדורי הסופר דרגון בול, שהם כדורי דרגון בול בגודל של פלנטה ומאפשרים הענקת משאלות ללא הגבלה. שאמפה מתכנן שלאחר שיזכה בטורניר - כדור הארץ של יקום מספר 7 יוחלף עם מקבילו ביקום מספר 6, שהושמד מזה כבר, לאחר שהאוכל ביקום מספר 7 מצא חן בעיניו. גוקו וחבריו משתתפים בטורניר, כשבכל מקצה בטורניר מוצגות יכולות והפתעות שונות. הטורניר מגיע לשיאו במקצה השני לפני האחרון, בקרב בין גוקו לְהיט, (Hit). לאחר ניסיון כושל להסיר את חוקי הטורניר כדי להתמודד עם היט במלוא כוחו, גוקו פורש מהקרב ביוזמתו. עם זאת, בקרב האחרון בטורניר נגד מונאקה היט מפסיד בכוונה. ובכך הטורניר הסתכם בניצחונו של יקום מספר 7. כמחווה לאחיו, בירוס מבקש בסתר מכדורי הסופר דרגון בול לשחזר את כדור הארץ של יקום מספר 6 על כלל תושביו.
עלילה > סאגת טראנקס העתידי

בהמשך, גוקו פוגש ומתיידד עם זנו, המלך הכל-יכול של כל היקומים המוצג כילד קטן. בהיותו של זנו בודד, מבטיח לו גוקו שימצא לו חבר כדי לשחק איתו. לאחר מכן, טראנקס מהעתיד, מופיע שוב בציר הזמן של ההווה ובפיו בשורות רעות על אויב חדש ועצמתי שנראה כמו גוקו, ומוכר בשם גוקו בלאק, "גוקו השחור". גוקו והאחרים מגלים שגוקו בלאק הוא למעשה חניך של קאיו עליון ביקום מספר 10 בשם זאמאסו, שהחליף את גופו בזה של גוקו מציר זמן אחר כחלק ממזימתו להשיג חיי נצח ולהשמיד את כל בני התמותה והאלים. לבסוף, לאחר קרב ארוך וממושך שקורה בציר הזמן העתידי, קיומו של זאמאסו מושמד יחד עם כל ציר הזמן העתידי על ידי זנו מהעתיד, המלווה את גוקו חזרה לציר הזמן של ההווה. גוקו מקיים את הבטחתו לזנו בהווה וגורם לו להתיידד עם זנו מהעתיד. לבסוף, וויס מחזיר את טראנקס מהעתיד לציר זמן אחר בעתיד, בנקודה שבה זאמאסו טרם מהווה איום.
עלילה > סאגת הישרדות היקום

לאחר שטראנקס מהעתיד עוזב את ציר הזמן בהווה, מקיימים זנו מההווה וזנו מהעתיד טורניר רב-יקומי בשם טורניר העוצמה (力の大会, צִ'יקַארַה נוֹ טַאיקַאִי) . לאור עצתו של גוקו, הטורניר מארח צוותי לוחמים המגיעים משמונה מתוך שנים עשר היקומים. עם זאת, הטורניר הופך להיות מאבק הישרדותי של כל אחד מהיקומים לאחר ששני המלכים מחליטים כי היקומים שנציגיהם יפסידו בטורניר - היקום ממנו מגיעים יימחק. צוות הלוחמים של יקום מס' 7 מונה את גוקו, מקיטה, גוהאן, קרירין, אנדרואיד 17, אנדרואיד 18, מאסטר רושי, פיקורו, טנשינהאן ופריזה - המוחזר לחיים באופן זמני כדי להילחם בטורניר. הטורניר מתקיים במתכונת קרב אחד מרובה משתתפים (באטל רויאל) במשך כ-48 דקות (לפי שעון כדור הארץ), כאשר מטרת הצוותים להוציא מהזירה את חברי הצוותים האחרים ובתום הזמן היקום עם מספר השורדים המרבי מנצח. כשכלל הלוחמים מאותו יקום מוצאים מהזירה, היקום שלהם נמחק על כל תושביו כולל הם בעצמם. ליקום צוות הלוחמים של יקום מס' 7 חייב להילחם בין היתר כנגד לוחמים חזקים מהיקומים האחרים - כמו הלוחם ג'ירן מיקום מס' 11, חבר בשלישיית "לוחמי הגאווה" (Pride Troopers). במהלך הקרב, גוקו משיג צורת אל חדשה בשם אולטרה אינסטינקט (身勝手の極意, מִיגַּאטה נוֹ גוֹקוּי), אשר מאפשרת לגוף שלו להגן ולתקוף על דעת עצמו ולא מצריכה את התערבות המוח בהחלטות בקרב. הטורניר מסתיים כשגוקו ופריזה מוציאים את ג'ירן מהזירה יחד עם עצמם, מה שמותיר את אנדרואיד 17 כשורד האחרון בזירה ומכתיר את יקום מס' 7 כמנצח בתחרות. אנדרואיד 17 זוכה במשאלה אחת מכדורי הסופר דרגון בול, ומנצל אותה כדי להחזיר לחיים את כל היקומים על תושביהם שהושמדו במהלך הטורניר. בסוף הטורניר נחשף כי מלכי הזנו ציפו מראש שהמשאלה האחרונה בטורניר תהיה החייאת כלל היקומים שהושמדו, כשאם המשאלה הייתה מנוצלת למטרה אנוכית אחרת - הם היו מוחקים מקיום גם את היקום הזוכה. כהוקרה על מאמציו של פריזה בטורניר, פריזה מוחזר לחיים באופן קבוע וחוזר לבנות את צבאו. גוקו וחבריו חוזרים לחיי היום-יום בכדור הארץ. במהלך קרב אימון מול וג'יטה, גוקו חושף כי לא יכול להפעיל את צורת האולטרה אינסטינקט פעם נוספת. גוקו ו-וג'יטה מתחייבים להיות יותר חזקים.
לאחר מכן, פוגשים גוקו ווג'יטה בסאיאני רב-עוצמה עם כמות חריגה של כוח, אשר גויס לצבאו של פריזה. זהו ברולי, שכוחותיו מתפרצים בשעה שבה הוא נתון לזעם בלתי נשלט, אך גוקו ווג'יטה מתמזגים על מנת להביסו ואכן מצליחים לגבור עליו, למורת רוחו של פריזה. גוקו לאחר מכן מתיידד עם ברולי. אלו למעשה אירועי הסרט דרגון בול סופר: ברולי, ומתומצתים בקצרה בצ'אפטר 42 של המאנגה וכן באחד מפרקי הבונוס של סאגת אסיר הפטרול הגלקטי.
עלילה > סאגת אסיר הסיור הגלקטי

לאחר טורניר העוצמה ואירועי דרגון בול סופר:ברולי,גוקו ווג'יטה מתבקשים על ידי הסיור הגלקטי ללכוד מחדש את מורו הנמלט- מכשף רב-עוצמה שתחביבו הוא בליעת אנרגיה של כוכבי לכת, אשר ברח מהכלא הגלקטי. לפני 10 מיליון שנים, מורו גרם כמעט לחורבן היקום, אך נכלא על ידי הקאיושין העליון ומשטרה הגלקטית (שמה הקודם של הסיור הגלקטי). בהווה, בנאמק החדשה, מורו מביס את גוקו ווג'יטה ומשתמש בכדורי הדרקון של הנמאקים כדי לשחזר את יכולותיו ואת קסמו ולשחרר את כל הפושעים במעצר הסיירת. מורו והפושעים משתוללים ומחפשים כוכבים אשר יספקו מאכל למורו בזמן שגוקו ווג'יטה מתכוננים לקרב חוזר. גוקו לומד להשתמש באולטרה אינסטינקט כרצונו, בעוד וג'יטה פונה לכוכב יארדראט. מורו מוביל את צבאו לכדור הארץ, ובני בריתו של גוקו מתייצבים ומביסים את רוב האסירים הנמלטים עד שגוקו ווג'טה מגיעין להילחם במורו.מורו מצליח להביס את גוקו בצורת הסימן אולטרה אינסטינקט אבל וג'יטה מצליח להשתמש באחד מהיכולות הכי מוכרות של גוקו- ההשתנות המהירה ומשתמש בטכניקה החדשה שלו כדי להביס את מורו ולפני שוג'ייטה הורג את מורו, מורו שואב את או גי 73 ומחזיר לו שוב את גופו הצעיר ומקבל את יכולות ההעתקה של האנדרואיד.לאחר שמורו מעתיק את יכולותיו של מירוס(מלאך באימונים אשר עזר לגוקו להיכנס לאולטרה אינסטינקט מרצון) מורו לא מצליח להכיל את כוח המלאך של מירוס.בייאוש, מורו מתמזג עם כדור הארץ, ומאיים להרוס את עצמו. לאחר שספג אנרגיה שהתמזגה על ידי הטכניקה החדשה של וג'יטה(forced spirt fission) ונתינת אותה אנרגיה עצומה מאוב(הגלגול של קיד בו), גוקו הורג את מורו ומציל את כדור הארץ
עלילה > סאגת גראנולה השורד

לאחר אירועי האסיר הגלקטי: גוקו ווג'יטה חוזרים לאימונים עם בירוס וויס. בינתיים, שכיר חרב מגזע הסראלים בשם גרנולה לומד ממעסיקיו, קבוצה בשם: ההיטרס, שפריזה חי, ונשבע להשמיד אותו ולנקום את כוכב הבית שלו, סראל. גרנולה משתמש בכדורי הדרקון של הפלנטה שלו כדי להפוך ללוחם החזק ביותר ביקום, במחיר תוחלת חייו. ההיטרס מתמרנים את גוקו ווג'יטה להילחם בגרנולה. בעוד שגוקו ווג'יטה מתחזקים בלחימה בגרנולה, ווג'יטה זוכה לשינוי אולטרה אגו החדש המעניק לו את הכוח של אל הרס והיכולת להתחזק ככל שנפגע יותר ממתקפות של יריב ומהווה יריב לאולטרה אינסטינקט, השניים מובסים על ידי גרנולה. לפני שהוא יכול לסיים אותם, אביו האומנה של גרנולה, מונאיטו הנמקיאן, מגלה שבארדוק, אביו של גוקו, הציל אותם במהלך המתקפה של פריזה על סראל ארבעים שנה קודם לכן. במהלך התקיפה הרגו קבוצת ההיטרס, שעמדו מאחורי השמדת כוכב סראל, את אמו של גרנולה מוזלי. בארדוק הציל את מונאיטו וגרנולה, מביס את היטר גז הצעיר ביותר. בהווה, ההיטרס, מגיעים כדי לסיים את גרנולה, מונאיטו, גוקו ווג'טה. גז הפך ללוחם החזק ביותר ביקום, באמצעות משאלה שהוגשה לדרקון של כוכב סראל. גז מביס בקלות את גרנולה וגוקו כאשר וג'יטה מחזירה שעועית סנזו. וגטה מאכילה את השעועית לגרנולה, שמתעמתת עם גז, ומציפה אותו. אלק מגיע ומסיר את התליון של גז שדיכא את כוחותיו. גז משתולל, אבל מחזיר לעצמו את השליטה, בעזרתו של אלק. עם גרנולה ווג'יטה חסרי יכולת, גוקו משתמש בשידור מיידי כדי לפתות את הגז מההיטרס. גוקו, גרנולה, וג'יטה ומונאיטו נסוגים לביתו של מונאיטו כדי להתאושש. מונאיטו נותן לסקאוטר של גוקו בארדוק, שמכיל הקלטת אודיו שלו מביס את גז באמצעות רצון טהור ונחישות באמצעות הקלטת גוקו משיב את זיכרונותיו שלו עם ההוריו שאבדו כשקיבל מכה בראש .גז חוזר לכוכב סראל ועורך קרב חוזר עם הסאיינים. במהלך הקרב גוקו מפתח התפתחות חדשה כהשראה לרוח הקרב של אביו הנקראת טרו אולטרה אינסטינקט("אולטרה אינסטינקט אמיתי") התפתחות ההופכת את האולטרה אינסטינקט לסוג המתאים יותר לגוקו ולא מחייב אותו להיות רגוע ולנקות את מחשבותיו.להפך ההתפתחות הזו משתמשת ברגשותיו לטובתו.התפתחות זו דומה במראה לסימן אולטרה אינסטינקט,לאור ההתפתחות החדשה גוקו מצליח להיות טיפה יותר חזק מגז אך במהלך הקרב גז משתמש יותר ויותר בתוחלת החיים שלו ומזקנת אותו מאוד.לאור הקרבת תוחלת החיים לטובת כוח מצליח גז להביס את גוקו ולפני שהוא מספיק לסיים אותו גרנולה מגיע ואומר לגוקו להעסיק אותו בזמן שהוא משתמש במתקפה הכי חזקה שלו אשר מקצרת עוד יותר את תוחלת החיים שלו.גז כמעט מצליח לתקוף את גרנולה לפני שההתקפה מוכנה אך וג'יטה מעקב אותו. בסופו של דבר גז נפגע מההתקפה אך עדיין חי ויכול להילחם לאור דבריו של אלאק לאויל ומאקי מבין גס שהוא גוסס אך לפני שמצליח להגיב פריזה מגיע לכוכב סיראל, לאחר שפותה על ידי אלק כדי שגז יוכל להרוג אותו. לאחר שבילה 10 שנים באימונים בכוכב אשר יש לו גישה לחדר הזמן והנשמה, פריזה הורג בקלות את אלאק וגז, וחושף את ההתפתחות החדשה שלו,בלאק פריזה, מביס בקלות את גוקו ווג'יטה. הוא שוכר את אויל ומאקי עבור הצוות שלו ועוזב. וויס מגיע ומרפא את מונאיטו, מחזיר את גוקו ווג'יטה חזרה לכוכב של בירוס.
הפקה

הקדימון של הסדרה עלה לאוויר ב-14 ביוני 2015, לאחר פרק 157 של קאי ועיצוב קונספט דמויות" של סדרת האנימה החדשה בבימויו של קימיטושי צ'יוקה. אחד ממפיקי הסדרה, אטסושי קידו, עבד בעבר לפרק זמן קצר על דרגון בול Z במהלך סאגת פריזה, בעוד מפיק אחר של הסדרה, אוסאמו נוזאקי, אמר שהיה מעריץ של הסדרה עוד בילדותו. המדבבת היפנית, מאסאקו נוזאווה, שדיבבה בסדרות הקודמות בזיכיון את הדמויות של גוקו, גוהאן וגוטן - ממשיכה לדובב אותן גם בסדרה זו, בנוסף למדבבים מקוריים רבים אחרים. עם זאת, עקב סיבות רפואיות - תפקידו של ג'וג'י יאנאמי כמלך קאיו הועבר לנאוקי טאטסוקה החל מפרק 12 ללא מגבלת זמן. קואיצ'י יאמאדרה ומאסאקזו מוריטה חזרו לשחק את בירוס ואת וויס, בהתאמה. ב-19 בינואר 2018, נחשף כי האנימה קיטארו תשודר במקום דרגון בול סופר החל מ-1 באפריל 2018 ולכן דרגון בול סופר תסתיים ב-25 במרץ 2018.
הקדימון של הסדרה עלה לאוויר ב-14 ביוני 2015, לאחר פרק 157 של דרגון בול קאי. ביום למחרת, התמונה הפרסומית הראשית ל"דרגון בול סופר" נוספה לאתר הרשמי של הזיכיון וחשפה שתי דמויות חדשות, שמאוחר יותר פורסמו גם שמותיהן: שאמפה (シャンパ) וואדוס (ヴァドス), בהתאמה. קדימון מורחב בן 32 שניות הכולל את הדמויות החדשות הועלה לאתר הסדרה הרשמי ב-26 ביוני.
הסדרה תדובב לאנגלית ותשודר לראשונה בשפה זו בערוץ Toonami בדרום מזרח אסיה ובהודו בשנת 2016. הסדרה משודרת בערוץ ניקלודיאון בדיבוב לעברית החל מ-1 בספטמבר.
מוזיקה

נוריהיטו סומיטומו, המלחין של הסרטים "קרב האלים" ו"תחייתו של פריזה", ממשיך את עבודתו כמלחין גם בסדרה דרגון בול סופר. פסקול מקורי לאנימה יצא לאור בפורמט CD על ידי ניפון קולומביה ב-24 בפברואר 2016.
שיר הפתיח הראשון של סדרה הוא "צ'וזטסו דינמיק!" ‏(超絶☆ダイナミック！, בעברית: "דינמיקה מצוינת!") בביצועו של קאזויה יושיאי מלהקת The Yellow Monkey. מילות השיר נכתבו על ידי יוקינוג'ו מורי שכתב בעבר גם מספר שירים לסדרה דרגון בול. שיר הסיום הראשון, החל מפרק 1 ועד פרק 12, הוא "Hello Hello Hello" ‏ (‎ハローハローハロー הַארוֹ הַארוֹ הַארוֹ, בעברית: "שלום שלום שלום") בביצוע להקת הרוק היפנית Good Morning America. שיר הסיום השני החל מפרק 13 ועד פרק 25 הוא "Starring Star" ‏(スターリングスター סוּטַארִינְגוּ סוּטַה, בעברית: "כוכב מככב") בביצוע להקת Key Talk. שיר הסיום השלישי החל מפרק 26 הוא "אוּסוּבֵּנִי" (紅, בעברית: "ורוד בהיר"), שנמשך עד פרק 36. מפרק 37, שיר הסיום הוא Forever Dreaming של להקת Czecho No Republic.
ביקורת

רבים ביקרו את הסדרה על כך שבין פרקים 5 ל-24 (ואף מספר פרקים לאחר מכן) הוצגה אנימציה באיכות ירודה. בהמשך הסדרה, קיבלה ביקורות חיוביות לאור שיפור באנימציה.
שידור הסדרה בישראל

לאחר פורטוגל, ישראל הייתה המדינה השנייה בעולם שחברת הפקה ממנה רכשה את זכויות הדיבוב של דרגון בול סופר.[דרוש מקור] הסדרה דובבה לעברית ושודרה לראשונה ב-1 בספטמבר 2016[דרוש מקור] בערוץ ניקלודיאון אשר קנה את זכויות הסדרה. למרות השנים הרבות שעברו מאז השידור של הסדרות הקודמות בזיכיון והמעבר לערוץ ניקלודיאון, צוות הדיבוב המקורי רובו ככולו נשמר. בעונה הראשונה של דרגון בול סופר, ביצע בעברית עמי מנדלמן את שיר הפתיחה הראשון של הסדרה ובעונה השנייה ביצע דדי זהר את שיר הפתיחה השני של הסדרה.
באמצע טורניר העוצמה מההווה והעתיד הופסק שידור הסדרה בפרק 104 בשל איכות הדיבוב הירודה והתרשלות של מפיקים ובמאים .
על פי פוסט שהעלה המדבב של הדמות הראשית אבי מאיר, עקב הפופולריות ולבקשת קהילת המעריצים החל המשך דיבוב הפרקים מהנקודה בה עצרו. ואלה יצאו במהלך שנת 2024 בערוץ ג'וניור עם כל הפרקים ששודרו קודם בערוץ ניקלודיאון. אך בשונה משאר הפקות הדבוב הקודמות של הזיכיון בארץ, דיבוב זה כלל צוות מדובבים כמעט וחדש לחלוטין. מה שבין היתר הביא לתוצאות דיבוב ירודות ואכזבה בקרב צופים רבים.
ולפי אבי מאיר צריך להתסדר עם מה שיש.[דרוש מקור]
הערות שוליים

↑  "Dragon Ball Super TV Anime Debuts on July 5". Anime News Network. 4 ביוני 2015. נבדק ב-4 ביוני 2015. {{cite web}}:  (עזרה)
↑  作品情報 [Credits] (ביפנית). Toei Animation. נבדק ב-17 באוגוסט 2015. {{cite web}}:  (עזרה)
1 2 3  "Dragon Ball Gets 1st New TV Anime in 18 Years in July". Anime News Network. 28 באפריל 2015. נבדק ב-28 באפריל 2015. {{cite web}}:  (עזרה)
↑  第3話 - 夢の続きはどこだ！？ 超サイヤ人ゴッドを探せ！(פרק מס' 3: "איפה המשך החלום?! למצוא את הסופר סאיין אל"), באתר טואי אנימציה, ‏2015-07-09 (ביפנית)
↑  "Toei Animation Begins Production on Dragon Ball Super" (PDF) (הודעה לעיתונות). Tokyo: Toei Animation. 28 באפריל 2015. אורכב מ-המקור (PDF) ב-2015-05-13. נבדק ב-9 במאי 2015. {{cite press release}}:  (עזרה)
↑  Seeto, Damian (31 במאי 2015). "Composer Returns To Score Dragon Ball Super TV Series". attackofthefanboy.com. נבדק ב-27 במאי 2015. {{cite web}}:  (עזרה)
↑  "日本コロムビア | ドラゴンボール超 オリジナルサウンドトラック". 日本コロムビア | ドラゴンボール超 オリジナルサウンドトラック. נבדק ב-2016-03-07.
↑  "Kazuya Yoshii, Good Morning America to Perform Theme Songs For Dragon Ball Super". Anime News Network. 19 במאי 2015. נבדק ב-24 בינואר 2016. {{cite web}}:  (עזרה)
↑  "VIDEO: KEYTALK Performs New ED Song for "Dragon Ball Super"". Crunchyroll. 1 באוקטובר 2015. נבדק ב-24 בינואר 2016. {{cite web}}:  (עזרה)
↑  ברק חננאל, קובי ליקורמן, דרגון בול סופר (2016–2018), באתר www.ishim.co.il, ‏2018
↑  היי זה אני גוקו .. חברים יקרים שלי משפחה יקרה !!! הרגע שכולנו חיכינו לו !!! בכמה הלכנו הפגנו וצעקנו בכינו ואפשר להגיד את עכשיו בקול רם , תודה לכל מי שעמל... | By אבי מאיר המדבב של "סון גוקו" | Facebook, נבדק ב-2023-12-21
| דרגון בול מאת אקירה טוריאמה |
| --- | --- | --- |
| מאנגה | דרגון בול (1984–1995) • דרגון בול סופר (2015–2024) |  |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) • דרגון בול דאימה (2024–הווה) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') |  |
| סרטים קצרים | גוקו והחברים חוזרים (2008) • הפרק של בארדוק (2010) • התכנית להשמדת הסופר סאיינים (רימייק) (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
הרפתקאותיו של סינבד

| --- | --- |
 
הרפתקאותיו של סינבד
 סוגה:  הרפתקאות, פנטזיה

 אנימה
 במאי:  פומיו קורוקאווה
 אולפני אנימציה:  Nippon Animation
 רשת שידור:  Fuji TV (יפן)
 תקופת שידור מקורית:  1 באוקטובר 1975 – 29 בספטמבר 1976
 מספר הפרקים:  52
הרפתקאותיו של סינבד (ביפנית: アラビアンナイト シンドバットの冒険) היא סדרת אנימה יפנית שהופקה לטלוויזיה בבימויו של הבמאי היפני פומיו קורוקאווה. הסדרה בת ה-52 פרקים שודרה במקור ברשת הטלוויזיה היפנית Fuji TV בין השנים 1975 - 1976. עלילת הסדרה מבוססת על סיפור הילדים הנודע "סינבד המלח" מתוך אוסף סיפורי העם הערביים "סיפורי אלף לילה ולילה".
בישראל הסדרה שודרה במקור בערוץ 2 הירדני בתחילת שנות התשעים.
תקציר העלילה

סינבד הוא ילד צעיר החי בבגדאד במהלך המאה ה-12. סינבד הצעיר נהנה במיוחד להקשיב לסיפורי ההרפתקאות של עלי דודו, אשר ערך מסעות רבים ברחבי העולם ואשר הביא עמו, מאחד ממסעותיו, ציפור מדברת בשם יסמינה אותה העניק לסינבד.
סינבד מחליט לצאת למסע ברחבי העולם יחד עם דודו עלי בתקווה שיוכל לקחת חלק בהרפתקאה הבאה של דודו, ובעקבות כך סינבד מתגנב בחשאי לסיפון ספינת דודו ומפליג יחד עמו. אף על פי כן, לאחר שלוויתן ענק מתקיף את ספינתם, סינבד נסחף לבדו לאי בודד.
סינבד, אשר הופרד מדודו, מתחיל את ההרפתקה לבדו כאשר רק יסמינה הציפור מהווה לו חברה.
לאורך הסדרה סינבד מגיע ליעדים שונים יחד עם יסמינה וחבריו - עלי באבא ואלאדין. במהלך המסע הם פוגשים ביצורים מוזרים רבים, בהם ציפור ענקית, נחשי ענק, בתולות ים, שדים, ענק ירוק ואימתני שאוכל בני אדם ומכשפים.
הדמויות הראשיות

סינבד - הגיבור של הסדרה. סינבד הוא הבן של סוחר מכובד בעיר בגדאד שבעיראק. סינבאד הוא ילד אמיץ, סקרן והרפתקן.
יסמינה - ציפור מדברת ציפור מסוג מיינה מצויה אותה נתן לסינבד דודו. בהמשך הסדרה מתברר כי יסמינה היא למעשה נסיכה אשר הפכה לציפור לאחר שמכשף מרושע הטיל עליה כישוף. בסוף הסדרה, היא הופכת חזרה לבת אדם וחוזרת להוריה.
עלי באבא - חבר טוב של סינבד ואלאדין. הרפתקן נועז שמצטרף לסינבד במסעו.
אלאדין - חבר טוב של סינבד ועלי באבא. מצטרף להרפתקאותיו של סינבד.
חסן - חברו הטוב ביותר של סינבד. ילד עני וחסר בית אשר למחייתו מוכר צנצנות מים ברחובות בגדאד.
האנק גרינברג

| --- | --- |

 לידה:  1 בינואר 1911 ניו יורק, ארצות הברית 
 פטירה:  4 בספטמבר 1986 (בגיל 75) בוורלי הילס, ארצות הברית 
 עמדה:  בסיס ראשון 
 מספר:  5, 7
 היכל התהילה:  נבחר בשנת 1956
 קבוצות כשחקן
 1930 1933–1941 1945–1946 1947:  דטרויט טייגרס דטרויט טייגרס דטרויט טייגרס פיטסבורג פיירטס
 הישגים כשחקן
 5 השתתפויות במשחק האולסטאר (1937–1940, 1945) 2 זכיות בוורלד סיריס (1935, 1945) 2 זכיות בתואר ה-MVP של העונה (1935, 1940) 4 זכיות בתואר מלך ההום ראן (1935, 1938, 1940, 1946)
 
הנרי בנימין גרינברג (באנגלית: Henry Benjamin Greenberg;‏ 1 בינואר 1911 – 4 בספטמבר 1986) היה מגדולי שחקני הבייסבול היהודים-אמריקאים בכל הזמנים. נודע בכינויו האנק.